пратката да бъде разделена или преди претоварване (когато се извършва официален контрол), замяна, отмяна или прехвърляне към контролен пункт.
 II.2
 Референтен номер на ЕЗДВ
 Това е уникалният буквено-цифрен код, посочен в поле I.2.
 II.3
 Проверка на документи
 Включва проверки за съответствие с националните изисквания за животните и стоките, за които не всички условия за влизане в Съюза са регламентирани от правото на Съюза.
 II.4
 Проверка за идентичност
 Отбележете „Да“ или „Не“, според случая.
 ЕЗДВ-A
 Отбележете „Не“, ако животните трябва да продължат своето пътуване по море или по въздух със същия плавателен съд или самолет за по-нататъшно пътуване от един ГКП до друг, като официалният контрол трябва да се извърши на следващия ГКП.
 ЕЗДВ-P
 Отбележете „Не“, ако стоките се претоварват от един ГКП до друг.
 ЕЗДВ-PP
 Отбележете „Не“, ако стоките се прехвърлят към контролен пункт или се претоварват от един ГКП до друг.
 Отбележете „Не“, ако се изисква облекчен режим на проверки или не се изисква проверка за идентичност.
 ЕЗДВ-D
 Отбележете „Не“, ако стоките се прехвърлят към контролен пункт.
 II.5
 Физическа проверка
 Отбележете „Да“ или „Не“, според случая.
 ЕЗДВ-A
 Това включва резултатите от извършения клиничен преглед и смъртността и заболеваемостта на животните.
 Отбележете „Не“, ако животните трябва да продължат своето пътуване по море или по въздух със същия плавателен съд или самолет за по-нататъшно пътуване от един ГКП до друг в съответствие с приложимото законодателство на Съюза, като официалният контрол трябва да се извърши на следващия ГКП.
 ЕЗДВ-P
 Отбележете „Облекчен режим на проверки“, ако съгласно правилата, които следва да бъдат приети в съответствие с член 54, параграф 3 от Регламент (ЕС) 2017/625, пратката не е била избрана за физическа проверка, но се смята, че е преминала задоволително проверка само чрез проверки на документи и за идентичност.
 Поставете „Други“, ако се имат предвид повторно въвеждане, мониторинг и процедури за транзит. Това също така се отнася за животни и стоки, които се претоварват от един ГИП към друг съгласно правилата, които следва да бъдат приети в съответствие с член 51, параграф 1, буква б) от Регламент (ЕС) 2017/625,
 ЕЗДВ-PP
 Отбележете „Облекчен режим на проверки“, ако съгласно правилата, които следва да бъдат приети в съответствие с член 54, параграф 3 от Регламент (ЕС) 2017/625, пратката не е била избрана за физически проверки и проверки за идентичност, но се смята, че е преминала задоволително проверка само чрез проверки на документи.
 Поставете „Други“, ако се имат предвид повторно въвеждане, мониторинг и процедури за транзит. Това също така се отнася за стоки, които се претоварват от един ГИП към друг съгласно правилата, които следва да бъдат приети в съответствие с член 51, параграф 1, буква б) от Регламент (ЕС) 2017/625.
 ЕЗДВ-D
 Отбележете „Не“, ако стоките се прехвърлят към контролен пункт.
 II.6
 Лабораторни изпитвания
 Отбележете „Да“, ако е извършено изпитване.
 Изпитване: посочете категорията вещество или патоген, за които е проведено лабораторно изпитване.
 —
 отбележете „На случаен принцип“, ако пратката не е задържана на ГКП до получаване на резултати от изпитването. Не поставяйте отметка, ако от пратката са взети проби за лабораторни изпитвания, описани от други варианти в това